Bankkrisen på Færøyene

Bankkrisen på Færøyene var en truende konkurs i Færøyenes største banker, Føroya Banki og Sjóvinnubankin, mellom 1992 og 1994. Krisen var foranlediget av en ekspansiv økonomisk politikk og store investeringer i fiskeriene på Færøyene på 1980-tallet. Fallende priser og innskrenkninger av fiskerettigheter i andre lands farvann i slutten av 1980-årene gjorde at investeringene ikke kunne forrente seg. Snart kom store konkurser i fiskeindustrien og fiskeflåten. I løpet av 1992 og 1993 falt lønningene på Færøyene med 20 %, og 4 200–4 500 (10 %) var arbeidsledige. 10 % av befolkningen utvandret, halvparten av dem til Danmark, og mange har aldri kommet tilbake. Føroya Banki og Sjóvinnubankin måtte tilføres kapital fra den danske staten og settes under administrasjon; Lagtinget måtte i løpet av ett år låne 2,7 milliarder danske kroner. Bankene måtte fusjonere i 1994. Bankkrisen førte til et anspent forhold mellom Færøyene og Danmark, fordi Lagtinget mente at det ikke var godt nok informert om alvoret.


== Bakgrunn ==

Etter en økonomisk stagnasjon i slutten av 1970-årene og begynnelsen av 1980-årene, kom Færøyene inn i en høykonjunktur fra 1983. Etter at de borgerlige partiene vant lagtingsvalget 1980, stod Pauli Ellefsens regjering for omfattende skattelettelser til privatpersoner og næringsliv, og det ble gitt vesentlig flere lisenser til fiskeoppdrett på øyene. I 1980 var det bare gitt to tillatelser for fiskeoppdrett, mens det ble gitt ytterligere fire i 1982, og hele 14 i 1983. I enkelte ganger i 1980-årene utgjorde eksporten av oppdrettsfisk helt opp til 20 % av Færøyenes samlede eksport. I 1986 eksporterte Færøyene 2 500 tonn oppdrettsfisk. I 1988 var 63 oppdrettsanlegg i drift. Havfisket var preget av gode fangster og gunstige priser, og det ble også investert betraktelig i en utbygging av fangstkapasiteten. I 1987 nådde fiskeriet et høydepunkt med nært 390 000 tonn fisk. I 1986 ble også Færøyenes tredje bank, den privateide Fossbankin, etablert, og trakk til seg en del kunder med sine høye innskuddsrenter.
Den økonomiske fremgangen betydde også en kraftig importvekst, hvilket resulterte i et stort underskudd på handels- og betalingsbalansen. I 1989 begynte konjunkturen å snu, og det med kraftig virkning. Fallende priser og begrensede fiskerettigheter i andre lands farvann førte i de neste årene til konkurser blant redere, oppdrettere, fiskeopprett, verft, servicenæringen og varehandelen.


== Referanser ==


== Litteratur ==
Apostle, Richard A. (2002). The Restructuration of the Faroese Economy: The Significance of the Inner Periphery. Frederiksberg: Samfundslitteratur. ISBN 978-8759308912. 
Arge, Erik (2000). Fráflyting og búskaparkreppa. Tórshavn: Føroya Skúlabókagrunnur. ISBN 99918-0-242-8. 
Grønborg, Jørgen m.fl. (1998). Beretning afgivet af Undersøgelseskommissionen vedrørende den færøske banksag. Justitsministeriet. ISBN 87-601-3181-0. Arkivert fra originalen 3. april 2015. 
Guttesen, Rolf (1995). «Den færøske krise og befolkningsudviklingen». Geografisk Orientering (dansk) (2): 58–63. 
Gørtz, Erik m.fl. (1994). Krisen i den færøske økonomi – herunder bankerne. Baggrund, foranstaltninger og konsekvenser – aktuelt og fremover (PDF). Sydjysk Universitetsforlag. Arkivert (PDF) fra originalen 15. juli 2015. 
Hansen, Jørn Astrup (2007). «Færøerne – fra planøkonomi til markedsøkonomi» (PDF). Samfundsøkonomen (1): 14–18. ISSN 0108-3937. Arkivert (PDF) fra originalen 15. juli 2015. 
Hansen, Jørn Astrup og Joensen, Jóan Pauli (2006). Føroyar og bankarnir í 100 ár (PDF) (færøysk). Tórshavn: Føroya Banki. ISBN 99918-3-205-X. Arkivert (PDF) fra originalen 26. juni 2015. CS1-vedlikehold: Flere navn: forfatterliste (link)
Jespersen, Kári og Nolsøe, Jens Pauli A. (2000). Føroya søga 1940–1998. Tráður til keldusavn (PDF). Tórshavn: Føroya Skúlabókagrunnur. Arkivert (PDF) fra originalen 10. juni 2015. CS1-vedlikehold: Flere navn: forfatterliste (link)
Justinussen, Jens Christian Svabo (1997). Fanget i fisken? En analyse af den politiske økonomi på Færøerne i efterkrigstiden (PDF). Roskilde: Tek-Sam forlag. ISBN 87-7753-142-6. Arkivert (PDF) fra originalen 10. juni 2015. 
Mikkelsen, Richard (1996). «The Development of the Faroese Financial System». Nationaløkonomisk Tidsskrift (5): 259–270. ISSN 0028-0453. 
Petersen, Lisbeth L. m.fl. (2000). Frágreiðing um 80-árini (PDF). Tórshavn: Løgtingið. ISBN 99918-3-085-5. Arkivert (PDF) fra originalen 15. juli 2015. 


== Eksterne lenker ==
(en) Economy of the Faroe Islands – kategori av bilder, video eller lyd på Commons 
Hagstova Føroya, statistikk